stanford-oval/wikipedia huggingface dataset:
Lummelampikorento
Ulkonäkö ja koko

Lummelampikorento on 33–37 mm pitkä. Sen takaruumis on noin 25 mm pitkä ja muodoltaan nuijamainen, mikä erottaa sen muista lampikorennoista. Aikuisena sekä koiras että naaras ovat yleisväriltään mustia. Koiraan takaruumis on sinihärmäinen ja sen siivissä on yläpuolelta valkeat siipitäplät. Naaraassa ja nuorissa koiraissa on hentoja oranssinsävyisiä pilkkuja mustalla pohjalla.
Elinympäristö

Lummelampikorentoja elää soilla, lammilla ja pienillä, rehevillä järvillä. Koiraat istuvat kelluslehtisten kasvien kuten lumpeiden ja ulpukan lehdillä.
Aiheesta muualla

Korentowiki
Parikkalan eläimet (Arkistoitu – Internet Archive)
Chmod

Chmod (change mode) on Unix-ohjelma, jolla muutetaan tiedostojen ja hakemistojen käyttöoikeuksia. Käyttöoikeuksia kutsutaan Unixissa yleisesti myös moodeiksi (mode). Oikeuksien muuttamiseen chmodissa voidaan käyttää joko numeerisia tai symbolisia moodeja.
Komennon syntaksi

chmod [OPTION]... OCTAL-MODE FILE...
chmod [OPTION]... MODE[,MODE]... FILE...
Vapaaehtoisia argumentteja ovat muun muassa -R (rekursiiviset muutokset), -v (tulostaa tiedot kaikista käsitellyistä tiedostoista ja kansioista) ja -f (sivuuttaa suuren osan virheilmoituksista).
Ensimmäinen versio on komennon numeerinen muoto, joka tehokas erityisesti silloin kun halutaan asettaa tiedoston tai kansion oikeudet kokonaan uusiksi. Jälkimmäinen on komennon symbolinen muoto, joka puolestaan soveltuu erityisesti tilanteisiin, joissa halutaan lisätä tai poistaa tiettyjä oikeuksia vaikuttamatta tiedoston muihin oikeuksiin.
Tiedostojen ja kansioiden oikeudet voi tarkastaa komennolla ls.
Komennon syntaksi > Numeerinen muoto

Komennon numeerisella muodolla voidaan tehokkaasti vaihtaa kerralla tiedoston tai kansion kaikki oikeudet. Numeerinen muoto hyväksyy maksimissaan 4 oktaalista numeroa. Oikeanpuoleiset kolme numeroa edustavat omistajan, ryhmän ja muiden käyttäjien oikeuksia, vastaavassa järjestyksessä. Neljännellä numerolla (ensimmäinen vasemmalta) voidaan asettaa erityinen setuid, setgid, tai sticky moodi.
Numeeriset oikeudet muodostuvat seuraavasti:
| # | Oikeus |
| --- | --- |
1: suoritusoikeus eli x-oikeus
2: kirjoitusoikeus eli w-oikeus
4: lukuoikeus eli r-oikeus
Yhdistetyt oikeudet saadaan laskemalla halutut oikeudet yhteen, jolloin esimerkiksi suoritus- ja lukuoikeus saadaan luvulla 1 + 4 = 5. Seuraavassa on vielä lista eri lukuarvojen muodostamista oikeuksista.
Numeeriset oikeudet
| # | Oikeudet | rwx |
| --- | --- | --- |
| 7 | kaikki | 111 |
| 6 | luku ja kirjoitus | 110 |
| 5 | luku ja suoritus | 101 |
| 4 | vain luku | 100 |
| 3 | kirjoitus ja suoritus | 011 |
| 2 | vain kirjoitus | 010 |
| 1 | vain suoritus | 001 |
| 0 | ei oikeuksia | 000 |
Seuraava komento esimerkiksi antaa tiedostoon testi.txt kaikille käyttäjäluokille lukuoikeuden, ryhmälle lisäksi suoritusoikeuden ja käyttäjälle vielä kirjoitusoikeudenkin:
$ chmod 754 testi.txt
Komennon syntaksi > Symbolinen muoto

Muutettavat oikeudet on myös mahdollista määrätä symbolisilla parametreillä. Symboleista muodostetaan merkkijono, joka seuraavaa seuraavaa rakennetta:
$ chmod [kohde][operaattori][moodit] <tiedosto> ...
Kohteella määritetään kenen oikeuksia ollaan muuttamassa. Mikäli kohdetta ei ole määritetty käytetään oletusarvona kohdetta "kaikki". Seuraavassa taulukossa on listattu tunnistetut symbolit ja niiden merkitykset. Tiedoston tai kansion omistajaa ja ryhmää on mahdollista vaihtaa komennolla chown
| Kohde | Käyttäjäluokka | Kuvaus |
| --- | --- | --- |
| u | käyttäjä (user) | tiedoston omistaja |
| g | ryhmä (group) | tiedoston ryhmään kuuluvat käyttäjät |
| o | muut (others) | käyttäjät, jotka eivät kuuluu kumpaankaan edellisistä |
| a | kaikki (all) | kaikki edelliset, sama kuin ugo |
Operaattorilla määritetään kuinka oikeuksia muutetaan. Komento hyväksyy seuraavat operaattorit:
| Operaattori | Kuvaus |
| --- | --- |
+: lisää määrätyt moodit määrätyille luokille
-: poistaa määrätyt moodit määrätyiltä luokilta
=: määrättyjen luokkien moodit asetetaan täsmälleen määrättyjen moodien mukaisiksi
Moodit ilmaisevat mitä oikeuksia määrätyille luokille ollaan antamassa, poistamassa tai asettamassa. Seuraavassa on listattu käytössä olevat perusmoodit:
| Moodi | Nimi | Kuvaus |
| --- | --- | --- |
| r | luku (read) | tiedoston lukeminen tai kansion sisällön listaaminen |
| w | kirjoitus (write) | tiedostoon tai kansioon kirjoittaminen |
| x | suoritus (execute) | tiedoston suorittaminen tai kansiopuun listaaminen rekursiivisesti |
Näiden lisäksi hyväksytään moodit X, s (setuid/setgid) ja t (sticky).
Seuraava komento esimerkiksi lisää kaikille lukuoikeuden tiedostoon testi.txt
$ chmod a+r testi.txt
Symbolisessa muodossa on mahdollista tehdä useita muutoksia kerralla. Tällöin parametriksi annetaan useita edellä kuvatun mukaisia merkkijonoja toisistaan  pilkulla erotettuina. Seuraava lause esimerkiksi poistaa ryhmältä ja "kaikilta" kaikki oikeudet ja lisää omistajalle kirjoitus- ja lukuoikeuden tiedostoon testi.txt:
$ chmod ag-rwx,u+rw testi.txt
Esimerkkejä

| Komento | Selitys |
| --- | --- |
chmod 750 tiedosto: nimetyn tiedoston omistusoikeuksiksi rwxr-x--- (omistajalle kaikki oikeudet, ryhmälle luku- ja suoritusoikeus, muille ei oikeuksia)
chmod u=rwx,g=rx,o= tiedosto: samat oikeudet kuin edellä käyttäen symbolista notaatiota
chmod u=rw,go= tiedosto: tiedoston omistajalle luku- ja kirjoitusoikeus, ryhmällä ja muilla ei oikeuksia
chmod -R u+w,go-w dokumentit: muutetaan kansion dokumentit oikeudet ja rekursiivisesti kaikki sen sisältö seuraavasti: lisätään kirjoitusoikeus omistajalle ja evätään se kaikilta muilta
chmod = tiedosto: poistaa kaikilta kaikki oikeudet tiedostoon käyttäen symbolista notaatiota
chmod 777 tiedosto: antaa kaikille luokille täydet oikeudet tiedostoon käyttäen numeerista notaatiota
chmod 750 public_html: asettaa kansiolle public_html oikeuksiksi rwxr-x---
chmod 0644 index.html: asettaa tiedostolle index.html oikeuksiksi -rw-r--r--, sama kuin u=rw (4+2),go=r (4), 0 alussa tarkoittaa, ettei aseteta erikoismoodeja ja se voidaan yhtä hyvin jättää poiskin
Muuta

Monissa Unix-versioissa on myös mahdollista tehdä tiedostoille tarkkoja käyttöoikeuslistoja muun muassa yksittäisten käyttäjien ja ryhmien mukaan.  POSIX-standardiin kehitetty ehdotus on myöhemmin vedetty pois mutta useat järjestelmät toteuttavat sen.
Linuxissa käyttöoikeuslistoja käsitellään setfacl ja getfacl -komentojen avulla.
Muut käyttöjärjestelmät

Muihin komentoa tukeviin käyttöjärjestelmiin kuuluu Plan 9.
Komento on myös IBM i -alustalle.
David Millar

| David Millar |
| --- | --- |
 David Millar Romandian ympäriajossa
Henkilötiedot
Syntynyt: 4. tammikuuta 1977
Kansalaisuus:   Yhdistynyt kuningaskunta
Pyöräilijä
Pituus:  192 cm
Paino:  76 kg
Joukkue:  lopettanut
Laji:  Maantie
Rooli:  ajaja
Ajajatyyppi:  aika-ajaja
Ura
Ammattilaisjoukkue(et)
1997–2004 2006–2007 2008–2014:  Cofidis Saunier Duval - Prodir Team Slipstream / Garmin
Suurimmat voitot
 Ranskan ympäriajo, 4 etappia Espanjan ympäriajo, 3 etappia Italian ympäriajo, etappi Danmark Rundt (2001) Tour de Picardie (2003)   Britannian 4000 m takaa-ajon mestari (2006) Britannian maantie- ja aika-ajomestari 2007 
 Tiedot päivitetty: 10. tammikuuta 2016 
| Mitalit> Maa:   Yhdistynyt kuningaskunta.Miesten pyöräily.maantiepyöräilyn MM-kilpailut  | Mitalit> Maa:   Yhdistynyt kuningaskunta.Miesten pyöräily.maantiepyöräilyn MM-kilpailut  | Mitalit> Maa:   Yhdistynyt kuningaskunta.Miesten pyöräily.maantiepyöräilyn MM-kilpailut  | Maa:   Yhdistynyt kuningaskunta> Miesten pyöräily. |
| --- | --- | --- | --- |
|  Hopeaa | Lissabon 2001 | aika-ajo |  |
|  Hopeaa | Melbourne 2010 | aika-ajo |  |
David Millar (s. 4. tammikuuta 1977 Malta) on skotlantilainen maantiepyöräilijä, joka kilpaili ammattilaisena 1997–2014. Hän voitti kolme etappia Ranskan ja Espanjan ympäriajossa. Ennen vuoden 2004 Ranskan ympäriajon alkua Millar todettiin syylliseksi dopingrikkomukseen ja sai kahden vuoden kilpailukiellon.
Uran alku

Millarin läpimurto tapahtui ranskalaisessa Cofidis-tallissa vuonna 2000, jolloin hän voitti Ranskan ympäriajon prologin ja piti muutaman päivän ajan yllään johtajan keltaista paitaa. Seuraavana vuonna hän kaatui ja vuonna 2002 hän sijoittui prologissa viidenneksi. Vuonna 2003 hän yritti jälleen voittaa prologin, mutta vain vähän ennen maalia pyörän ketju putosi pois paikoiltaan. Millarilla ei tallin urheilupäällikön Alain Bonduen suosituksesta ollut etuvaihtajaa, mikä oli syynä ketjun putoamiseen. Millar syytti tapauksesta Bondueta, joka kuitenkin vastasi Millarin itse tehneen päätöksen käyttämistään välineistä.
Millar voitti etapin vuoden 2001 Espanjan ympäriajossa, mikä lisäsi toiveita siitä, että hän voisi jonain päivänä voittaa Ranskan ympäriajon. Millar tunnetaan suorasukaisista kommenteistaan ja hän keskeytti vuoden 2002 Espanjan ympäriajon protestina reitin vaarallisuudesta. Etapin aikana hän oli kaatunut useasti ja muutamaa metriä ennen maalia hän repi kilpailunumeronsa ja keskeytti.
Dopingtapaus

Millar erikoistui henkilökohtaiseen aika-ajoon ja valmistautui kilpailemaan ratapyöräilyssä vuoden 2004 kesäolympialaisissa Ateenassa. Poliisi teki kotietsinnän hänen asuntoonsa heinäkuussa 2004 ja löysi käytettyjä ruiskuja, jotka olivat sisältäneet erytropoietiinia. Millar myönsi käyttäneensä EPOa vuosina 2001 ja 2003. Hän kertoi käyttäneensä EPOa, koska kärsi stressistä hävittyään vuoden 2003 Ranskan ympäriajon prologin ja hävittyään vuoden 2001 maailmanmestaruuskilpailujen aika-ajon Jan Ullrichille.
Elokuussa 2004 Britannian Pyöräilyliitto langetti Millarille kahden vuoden kilpailukiellon. Millar joutui myös palauttamaan vuoden 2003 aika-ajon maailmanmestarin sateenkaaripaidan ja sai 2000 Sveitsin frangin sakon. Lisäksi hänen suorituksensa vuoden 2003 Dauphiné Libéré -kilpailussa ja vuoden 2001 Espanjan ympäriajossa mitätöitiin ja hänet erotettiin Cofidis-tallista. Talli myös asetti itselleen kilpailukiellon löytääkseen muut tapaukseen sekaantuneet. Lopulta kävi ilmi, että useita ajajia ja muuta tallin henkilökuntaa oli sekaantunut asiaan. Muun muassa ranskalainen Cédric Vasseur liitettiin aluksi tapaukseen, eikä hänen sallittu osallistua vuoden 2004 Ranskan ympäriajoon. Myöhemmin hänet kuitenkin vapautettiin epäilyistä.
Kilpailukiellon jälkeinen ura

Millarin kaksivuotinen kilpailukielto päättyi viikkoa ennen vuoden 2006 Ranskan ympäriajon alkua ja hän osallistui kilpailuun Saunier Duval -tallin ajajana. Millar sijoittui prologissa 17:nneksi ja kilpailun henkilökohtaisella aika-ajoetapilla hän sijoittui 11:nneksi. Kokonaiskilpailussa hän oli sijalla 59.
Vuoden 2006 Espanjan ympäriajossa Millar teki lopullisen paluun pyöräilyn huipulle voittamalla 14. etapin aika-ajon.
3. lokakuuta Millar voitti 4000 metrin henkilökohtaisen takaa-ajon Britannian mestaruuskilpailuissa.
Millar joutui vuonna 2006 ranskalaiseen tuomioistuimeen epäiltynä Ranskan huumelainsäädännön rikkomisesta. Syytettynä oli 9 muuta henkilöä, lähinnä Cofidis-tallista. Oikeus kuitenkin katsoi, ettei ollut selvää, että Millar oli käyttänyt dopingaineita Ranskan maaperällä, eikä syytettä nostettu.
Millar voitti vuoden 2007 Pariisi–Nizza-kilpailun prologin. Kaudesta 2008 hän on edustanut yhdysvaltalaistallia, nykyiseltä nimeltään Garmin-Sharp. Hän voitti aika-ajoetapin Espanjan ympäriajossa 2009. Melbournen MM-kilpailuissa 2010 hän sai aika-ajossa hopeaa. Saman vuoden Kansainyhteisön kisoissa hän sai kultaa aika-ajossa ja pronssia maantieajossa. Italian ympäriajossa 2011 hän voitti viimeisenä etappina ajetun aika-ajon. Ranskan ympäriajossa 2012 hän voitti 12. etapin.
Aiheesta muualla

Kuvia tai muita tiedostoja aiheesta David Millar Wikimedia Commonsissa
Dagblaðið Vísir

| Dagblaðið Vísir |
| --- | --- |

Entiset nimet:  Vísir (1910–1981) Dagblaðið (1975–1981)
Kustantaja:  Frjáls fjölmiðlun
ISSN:  ISSN 1021-8254 ja 2351-4345
Perustettu:  1910 / 1981
Päätoimittaja:  Björn Þorfinnsson
Kotikunta:  Reykjavík
Kotimaa:   Islanti
Ilmestymistiheys:  pe
Kieli:  islanti
Aiheesta muualla
Kotisivu
Dagblaðið Vísir on islantilainen iltapäivälehti. Se perustettiin vuonna 1910 nimellä Vísir, mutta vuonna 1975 osa sen toimittajista irtautui poliittisten erimielisyyksien vuoksi omaksi Dagblaðið-nimiseksi lehdekseen. Lehdet yhdistyivät uudelleen 1981. Vuodesta 2006 DV on ilmestynyt paperisena kerran viikossa.
Aiheesta muualla

Lehden verkkosivut (islanniksi)
Degeneriaceae

| Degeneriaceae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Magnolianae
Lahko::  Magnoliales
Heimo::  Degeneriaceae  I.W.Bailey & A.C.Sm.
Suvut
 Degeneria I.W.Bailey & A.C.Sm. 
Katso myös
   Degeneriaceae Wikispeciesissä   Degeneriaceae Commonsissa 
Infobox OKNimi-testi OK: 
Degeneriaceae on pieni kasviheimo koppisiemenisten Magnoliales-lahkossa, johon kuuluvat myös muun muassa muskottikasvit (Myristicaceae), Himantandraceae, Eupomatiaceae ja annoonakasvit (Annonaceae). Degeneria on heimon ainoa suku.
Tuntomerkit

Suvun kaksi lajia ovat puuvartiskasveja, joiden lehdet ovat kierteisesti, ehyitä ja korvakkeettomia. Kukat ovat kookkaita, sijaitsevat lehtihangoissa, ja niissä on kolme verholehteä, paljon terälehtiä kiehkuroina, paljon heteitä ja yksi emilehti, jossa on pidentynyt luottiharjanne. Siitepölyhiukkanen on veneenmuotoinen. Siemenaiheita on sikiäimessä paljon. Hedelmä on tuppilo.
Levinneisyys

Suvun kaksi lajia kasvaa Fidžin saariryhmään kuuluvalla Viti Levun saarella.
Luokittelu

Läheisin sukulaisheimo on Himantandraceae.
Sukuun kuuluvat kaksi lajia ovat:
Degeneria roseiflora John M.Mill.
Degeneria vitiensis L.W.Bailey & A.C.Sm.
Aiheesta muualla

Kuva, jossa kukka ja hedelmä: http://www.ryanphotographic.com/degeneriaceae.htm
Marqués del Duero (1875)

| Marqués del Duero |
| --- | --- |
 Marqués del Dueron hylky

Aluksen vaiheet
Rakentaja:  Forges et Chantiers de la Méditerranée, La Seyne-sur-Mer
Kölinlasku:  20. tammikuuta 1875
Laskettu vesille:  3. toukokuuta 1875
Palveluskäyttöön:  1875
Poistui palveluskäytöstä:  uponnut 1. toukokuuta 1898
Tekniset tiedot
Uppouma:  492 t
Pituus:  47,98 m
Leveys:  7,16 m
Syväys:  3,30 m
Koneteho:  550 ihp
Nopeus:  10 solmua
Miehistöä:  98
Aseistus
Aseistus:  1 × RML 6,4" tykkiä 2 × SB 4,7" tykkiä 1 × konekivääri
Marqués del Duero oli Espanjan laivaston Fernando el Catolico -luokan tykkivene, joka upposi 1. toukokuuta 1898 Manilanlahden taistelussa.
Valmistus

Alus tilattiin Forges et Chantiers de la Méditerranéelta La Seyne-sur-Meristä Ranskasta, missä köli laskettiin 20. tammikuuta 1875. Alus laskettiin vesille 3. toukokuuta 1875 ja otettiin palvelukseen vielä samana vuonna.
Palvelus

Espanja vastaanotti aluksen Marseillessa, mistä se lähti ensimmäiseen tehtäväänsä 27. heinäkuuta 1875 San Sebastianin lahdelle sulkeakseen ja valvoakseen alueen sekä toimiakseen yhteysaluksena. Alus jatkoi tehtävässä kolmannen karlistisodan päättymiseen 27. helmikuuta 1876 saakka ja poistui alueelta muun laivaston mukana 5. huhtikuuta.
Alus lähti 29. heinäkuuta Filippiineille, missä se liitettiin Espanjan Aasian laivueen eteläiseen divisioonaan kotisatamanaan Zamboanga. Alus lähti 24. heinäkuuta 1880 Filippiineiltä vieraillakseen Siamissa, Saigonin Annamissa ja Singaporessa. Alus valtasi 27. syyskuuta 1895 joukon morojen merirosvoaluksia Borneossa. Myöhemmin alus hyökkäsi morojen ja tagalog merirosvojen kimppuun surmaten kahdeksantoista ja haavoittaen kolmeakymmentä.
Espanjan–Yhdysvaltain sodan alus osallistui Montojon johtaman laivueen mukana Manilanlahden taisteluun. Alukseen osui ainakin viidesti ja ainakin yksi osumista oli 8 tuuman ja yksi 6 tuuman kranaatti. Aluksen keulatykki ja laitojen tykit tuhoutuivat samoin kuin yksi höyrykoneista. Miehistö upotti aluksensa ja Yhdysvaltain laivaston USS Petrelin maihinnousujoukot polttivat hylyn. Yhdysvaltain laivasto nosti hylyn ja nimesi sen P-17:ksi. Alus romutettiin vuonna 1900.
Colmar

| Colmar |
| --- | --- |
 Ristikkotaloja Colmarin vanhassakaupungissa
 vaakuna
 Colmar
 Koordinaatit: 48°04′54″N, 07°21′20″E 
Valtio:  Ranska
Alue:  Grand Est
Departementti:  Haut-Rhin
Arrondissementti:  Colmar-Ribeauvillé
Hallinto:  
 – Pormestari:  Gilbert Meyer
Pinta-ala:  
 – Kokonaispinta-ala:  66,57 km²
Korkeus:  +197 m
Väkiluku (2006):  65 713
 – Väestötiheys:  978,1 as./km²
 
 www.ville-colmar.fr 
Infobox OKVirheellinen NIMI-arvo: 
Colmar (saks. Colmar, Kolmar) on kaupunki Itä-Ranskassa Grand Estin hallintoalueella (région) Alsacessa lähellä Saksan rajaa. Colmar on Haut-Rhinin departementin pääkaupunki (prefektuuri) ja Alsacen kolmanneksi väkirikkain kaupunki.
Colmar sijaitsee noin 20 kilometriä Reinistä länteen, Illjoen varrella, suunnilleen Baselin (60 km) ja Strasbourgin (65 km) puolivälissä. Kaupunki on kuuluisa maalauksellisesta vanhastakaupungistaan, jossa on säilynyt lukuisia ristikkotaloja keskiajalta ja renessanssin ajalta.
Kaupunki sijaitsee keskellä Alsacen viinitietä ja sen katsotaan olevan alsacelaisten viinien pääkaupunki (capitale des vins d'Alsace).
Historia

Ensimmäinen asiakirjamaininta Colmarista on vuodelta 823 nimellä Columbarium, joka merkitsee latinaksi kyyhkyslakkaa. Vuonna 1226 Pyhään saksalais-roomalaiseen keisarikuntaan kuuluvasta Colmarista tuli vapaa valtakunnankaupunki (freie Reichsstadt). Ludvig XIV:n joukot valtasivat Colmarin 1673, ja Ranskan valta vahvistettiin Nijmegenin rauhassa kuusi vuotta myöhemmin.
Vuosina 1871–1918 Colmar kuului Saksan keisarikuntaan osana Elsass-Lothringenia. Ensimmäisen maailmansodan jälkeen kaupunki liitettiin muun Elsass-Lothringenin tapaan takaisin Ranskaan. Toisessa maailmansodassa Saksa valloitti Colmarin 1940. Liittoutuneet valloittivat kaupungin 2. helmikuuta 1945 käydyssä Colmarin mottitaistelussa, joka oli samalla toisen maailmansodan viimeinen taistelu Ranskan maaperällä.
Tunnettuja colmarilaisia

New Yorkin Vapaudenpatsaan luojana tunnettu kuvanveistäjä Frédéric Bartholdi syntyi Colmarissa 1834.
Aiheesta muualla

Kuvia tai muita tiedostoja aiheesta Colmar Wikimedia Commonsissa
Kaupungin internetsivut (Arkistoitu – Internet Archive)
Connor Hardowa

| Connor Hardowa> Henkilötiedot |
| --- | --- |
Syntynyt: 15. marraskuuta 1988 (ikä 35) Edmonton, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  95 kg
Seura
Seura:  Manchester Monarchs
Sarja:  ECHL
Pelinumero:  2
Aik. seurat:  Abbotsford Heat (AHL) KooKoo (Mestis) Texas Stars (AHL)
Connor Hardowa (s. 15. marraskuuta 1988 Edmonton, Alberta, Kanada) on kanadalainen jääkiekkopuolustaja, joka pelaa ECHL-joukkue Manchester Monarchsissa . Hän laukoo oikealta.
Ura

Hardowa pelasi Albertan paikallisia juniorisarjoja, viimeisimpänä AJHL:ssä ja Spruce Grove Saintsin joukkueessa, jossa hän debytoi kevään 2006 pudotuspeleissä. Hardowa voitti siellä viimeisellä kaudellaan 2008–2009 koko sarjan puolustajien pistepörssin tehoilla 20+43=63 ja valittiin koko AJHL:n arvokkaimmaksi pelaajaksi, parhaaksi puolustajaksi sekä pohjoisen divisioonan tähdistökentälliseen.
Vuodet 2009–2013 Hardowa kävi New Hampshiren yliopistoa. Hän voitti ensimmäisellä kaudellaan joukkueensa mukana Hockey Eastin runkosarjan ja valittiin sarjan akateemiseen tähdistökentälliseen. Viimeisellä yliopistokaudellaan 2012–2013 Hardowa toimi UNH:n kapteenina. Hän kävi kauden päätteeksi myös kahden ottelun mittaisella amatööritryoutilla AHL-joukkue Abbotsford Heatissä huhtikuussa 2013.
Kaudeksi 2013–2014 Hardowa siirtyi Mestis-joukkue KooKoohon. Hän voitti kauden päätteeksi Mestiksen-mestaruuden. Hardowa palasi kaudeksi 2014–2015 Pohjois-Amerikkaan ja siirtyi ECHL-joukkue Utah Grizzliesin riveihin. Hän jakoi pudotuspeleissä joukkueen sisäisen tehotilaston voiton Alex Krushelnyskin kanssa lukemalla +5. Joulukuussa 2014 Hardowa kävi viiden ottelun mittaisella lainasopimuksella AHL-joukkue Texas Starsissa.
Daniel Joseph Bohan

Daniel Joseph Bohanin vaakuna
Daniel Joseph Bohan (8. marraskuuta 1941 Yarmouth – 15. tammikuuta 2016 Regina) oli kanadalainen roomalaiskatolinen arkkipiispa. Hänet vihittiin papiksi Monctonin arkkihiippakuntaan 13. toukokuuta 1967 ja nimitettiin Toronton arkkihiippakunnan vihkipiispaksi sekä Migirpan titulaaripiispaksi 14. toukokuuta 2003. Piispaksi vihkiminen seurasi 3. heinäkuuta. Pääkonsekraattorina toimi Aloysius Matthew Ambrozic, jota avustivat André Richard ja James Martin Hayes.
Bohan sai 30. maaliskuuta 2005 nimityksen Reginan arkkipiispaksi.
Lyla

| ”Lyla” Oasis |
| --- | --- | --- |

Singlen tiedot
 Albumilta: Don’t Believe the Truth
 Julkaistu: 16. toukokuuta 2005
 Tuottaja(t): Noel Gallagher
 Tyylilaji: rock
 Kesto: 10.47 (CD)
 Levy-yhtiö: Big Brother Recordings (UK)
Listasijoitukset
  3.
Oasiksen muut singlet
| ”Songbird” 2003 | ”Lyla” 2005 | ”The Importance of Being Idle” 2005 |
”Lyla” on rockyhtye Oasiksen kappale, joka julkaistiin 16. toukokuuta 2005 ensimmäisenä singlenä yhtyeen albumilta Don’t Believe the Truth. Edellisestä Oasis-julkaisusta oli ehtinyt kulua yli kaksi vuotta, ja single oli kovasti odotettu. Se nousikin heti Britannian singlelistan ykköseksi – se oli yhtyeen historian seitsemäs ykkössingle. Singlen B-puolia ovat ”Eyeball Tickler”, jonka on kirjoittanut Gem Archer, ja Liam Gallagherin kirjoittama ”Won’t Let You Down”. ”Lylan” on kirjoittanut Noel Gallagher. Singlen kannen on suunnitellut kansitaiteilija Simon Halfon.
”Lyla” alkaa Rolling Stonesin ”Street Fighting Man” -kappaleen kaltaisella laulumelodialla, joka taas yhdistää yhtyeen yhteen sen musiikillisista vaikuttajista.
Kappaleet

CD RKIDSCD 29
Lyla – 5.12 (säv. ja san. Noel Gallagher)
Eyeball Tickler – 2.47 (säv. ja san. Gem Archer)
Won’t Let You Down – 2.48 (säv. ja san. Liam Gallagher)
7″ RKID 29
Lyla – 5.12 (säv. ja san. Noel Gallagher)
Eyeball Tickler – 2.47 (säv. ja san. Gem Archer)
DVD RKIDSDVD 29
Lyla – 5.14
Lyla – 5.29 (demo)
Can You See It Now? – 9.22 (dokumentti)
Aiheesta muualla

Oasis - Lyla (Official Video) YouTubessa
Dalip Tahil

| Dalip Tahil |
| --- | --- |
 Dalip Tahil vuonna 2008.
Henkilötiedot
Syntynyt: 30. lokakuuta 1952 (ikä 71) Agra, Uttar Pradesh, Intia
Ammatti:  näyttelijä
Näyttelijä
Aktiivisena:  1974–
Aiheesta muualla
IMDb 
AllMovie
Dalip Tahil (s. 30. lokakuuta 1952 Agra, Uttar Pradesh, Intia) on intialainen näyttelijä, joka työskentelee elokuvissa, televisiossa ja teatterissa. Hänet tunnetaan parhaiten isän tai antagonistin rooleistaan.
Valikoitu filmografia

Shaan (1980)
Gandhi (1982)
Qayamat Se Qayamat Tak (1988)
Täydellinen murhaaja (The Perfect Murder, 1988)
Harhautus (The Deceivers, 1988)
Ram Lakhan (1989)
Deewana (1992)
King Uncle (1993)
Hum Hain Rahi Pyar Ke (1993)
Baazigar (1993)
Darr (1993)
Judwaa (1997)
Kaho Naa… Pyaar Hai (2000)
Race (2008)
Ra.One (2011)
Bhaag Milkha Bhaag (2013)
Mission Mangal (2019)
Televisio

EastEnders (2003)
Sairaalaelämää (Casualty, 2010)
Aiheesta muualla

Wikimedia Commonsissa on kuvia tai muita tiedostoja aiheesta .
Dalip Tahil Internet Movie Databasessa. (englanniksi)
Dalip Tahil Allmoviessa (englanniksi)
Deutschlandsberg (piiri)

Deutschlandsbergin piirin sijainti Steiermarkin kartalla
Deutschlandsberg on yksi Steiermarkin osavaltion 17 piiristä.